Lav et referat af nedenstående tekst:

Tekst:
Aalborg Pirates er ikke sådan at bide skeer med for tiden. Mandag aften trak holdet det længste strå mod et bravt kæmpende Sønderjyske-mandskab. Piraterne vandt på udebane med cifrene 3-2. Ingen nederlag i 2022 Vi skal helt tilbage til 2021, før Aalborg Pirates' sidste nederlag fandt sted - nærmere bestemt den 30. december. Siden da har det nordjyske mandskab været på isen hele seks gange. Hver gang med samme udfald. Nemlig en Pirates-sejr. Her til aften blev den imponerende stime udbygget, da det rød-hvide hold slog Sønderjyske, der er rækkens nummer tre. Allerede efter seks minutters spil bragte Stephen Anderson Aalborg-holdet i front. Pier-Olivier Morin udbyggede føringen med en scoring omkring midten af anden periode. Mod slutningen af selvsamme periode fik Sønderjyske reduceret, og spændingen var dermed fortsat intakt forud for tredje periode. Udbygger føring En scoring af Ian Edmondson i tredje periodes begyndelse satte dog for alvor Aalborg Pirates på sejrskurs. Sønderjyske gav imidlertid ikke så nemt op. Trods en scoring til 2-3 måtte de alligevel se sig slået af det nordjyske mandskab, derv nu indtager førstepladsen i Metal Ligaen. Sønderjyske er stadigvæk treer.

Referat:
De øvrige hold i Metal Ligaen skal fremover jagte Aalborg Pirates. For efter dagens sejr topper nordyderne landets bedste ishockeyrække.